মাসেরু
মাসেরু (ইংরেজি: Maseru) হলো লেসোথোর রাজধানী ও বৃহত্তম শহর। এটি মাসেরু বিভাগেরও রাজধানী। এটি ক্যালেডন নদীর তীরে লেসোথো-দক্ষিণ আফ্রিকা সীমানার সাথে অবস্থিত। ২০১৬ সাল অনুযায়ী মাসেরু শহরের জনসংখ্যা ছিল ৩৩০,৭৬০। শহরটি প্রথমে একটি পুলিশ শিবির হিসেবে গঠিত হয়েছিল; তারপর ১৮৬৯ সালে লেসোথো একটি বিট্রিশ-আশ্রিত রাষ্ট্র হওয়ার পর এটিকে রাজধানী শহর করা হয়। লেসোথো ১৯৬৬ সালে স্বাধীন রাষ্ট্র হওয়ার পরেও মাসেরু রাজধানী শহর হিসেবে থেকে যায়। মাসেরু একটি সেসোথো ভাষার শব্দ, যার অর্থ লাল বেলেপাথর।